Durbanse polisiekantoor ontruim ná 3de bomdreigement | Netwerk24
Deur Reneilwe Dhludhlu 12 Julie 2018 19:44
Die Phoenix-polisiekantoor in Durban moes Donderdagmiddag ontruim word weens ’n bomdreigement.
Die is die derde dreigement in die stad op dieselfde dag. Die voorval het omstreeks 16:00 plaasgevind.
Vroeër is die Cornubia-winkelsentrum ontruim.
Die tweede dreigement was by die Commercial City-gebou, waar aangedui is dat die bom in ’n badkamer is. Die bomeenheid het die gebou deursoek en bevind dat dit ’n vals dreigement was.
Brig. Hangwani Mulaudzi, woordvoerder van die Valke, sê dit is vermoedelik dieselfde verdagtes wat die dreigemente oor bomme by die drie geboue gemaak het.
“Dit is ’n misdadige element en hulle sal in hegtenis geneem word. Ons ondersoek al die voorvalle.”
Hy sê al was die vorige twee vals dreigemente, moes die polisiekantoor ontruim word nadat iemand gebel het om te sê dat daar ’n bom is.
“Dit is mense wat voordeel put uit wat in die provinsie aan die gang is.”
Mulaudzi wou nie meer oor die voorvalle onthul nie.
Meer oor: Phoenix-Polisiekantoor | Durban | Bom | Ploftoestel | Bomdreigement
1 vas ná ontploffing in NY
Polisie krap kop oor ploftoestel in Parys